แฉพตท.-ดต. มีเอี่ยวขนดินจากอุโมงค์ รฟม.
แอบขายเอกชน ส่อไปโดยมิชอบ,ดินอุโมงค์รัชโยธินบานปลาย อิตาเลียนไทยฯ ผู้รับเหมาเผยจ้างเอกชนให้ขนดินไปทิ้ง 2 รายตามสัญญา ผ่านนายตำรวจ ยศ พ.ต.ท. สน.พหลโยธิน 1 ราย และผ่าน ด.ต. สน.วิภาวดี 1 ราย แต่ช่วงต้นปีที่ผ่านมามีเอกชนรายใหม่ติดต่อผ่านนายตำรวจ สน.พหลโยธิน ขอขนดินไปทิ้งอีก แต่บริษัทฯปฏิเสธจนเกิดเรื่องร้องเรียนกันขึ้น ด้าน รฟม.เจ้าของโครงการ เต้น เร่งสอบข้อเท็จจริง เผยสัญญาโครงการระบุชัด ดินต้องเป็นของ กทม.เจ้าของพื้นที่ หากพบรับเหมานำดินไปทิ้งเบี้ยวจะเอาผิดตามกฎหมาย,กรณีกองบัญชาการตำรวจนครบาลตั้งคณะกรรมการสืบสวนข้อเท็จจริง ตรวจสอบการขุดดินที่ได้จากการก่อสร้างอุโมงค์ลอดทางแยกรัชโยธิน นำไปถมในที่เอกชนที่ก่อสร้างหมู่บ้านจัดสรร แทนที่จะเป็นที่ดินของทางราชการ ผู้สื่อข่าวรายงานความคืบหน้าว่า เมื่อวันที่ 28 ส.ค. นายสุรเชษฐ์ เหล่าพูลสุข รักษาการรองผู้ว่าการฝ่ายก่อสร้าง การรถไฟฟ้าขนส่งมวลชนแห่งประเทศไทย (รฟม.) กล่าวถึงกรณีที่มีข่าวอื้อฉาว ผู้รับเหมาก่อสร้างรถไฟฟ้าสายสีเขียว หมอชิต-สะพานใหม่-คูคต แอบนำดินที่ขุดจากอุโมงค์ทางลอดแยกรัชโยธินไปไว้ในที่เอกชนว่า รฟม.ทราบเรื่องนี้แล้วและไม่ได้นิ่งนอนใจ อยู่ระหว่างตรวจสอบข้อเท็จจริง การก่อสร้างอุโมงค์ทางลอดแยกรัชโยธินอยู่ในสัญญาก่อสร้างที่ 1 ช่วงหมอชิต-สะพานใหม่ บริษัทอิตาเลียนไทย ดีเวล๊อปเมนต์ จำกัด (มหาชน) หากพบผู้รับเหมากระทำผิดจะต้องถูกลงโทษและดำเนินคดี ทั้งนี้ตามเงื่อนไขการขอใช้พื้นที่สำหรับก่อสร้างรถไฟฟ้าระหว่าง รฟม.กับ กทม.ข้อ 28 กำหนดว่า ดินบนถนนในเขตกรุงเทพฯ ถือเป็นทรัพย์สินของ กทม. ดังนั้นดินที่ขุดจากอุโมงค์ทางลอดจะต้องส่งมอบให้ กทม. โดย กทม.จะจัดหาที่ทิ้งดินให้กับทางผู้รับเหมา,นายสุรเชษฐ์กล่าวอีกว่า นอกจากนี้ ตามเงื่อนไขสัญญาก่อสร้างระหว่าง รฟม.กับผู้รับเหมา เรื่องการลำเลียงขนส่งดินจากการก่อสร้างไปจัดเก็บ กำหนดระยะทางจากจุดก่อสร้างไว้ไม่เกิน 30 กม. หากเกินจากนี้ รฟม.จะต้องรับผิดชอบค่าใช้จ่ายส่วนที่เพิ่มขึ้น สำหรับดินที่แยกรัชโยธินประมาณ 80,000 ลูกบาศก์เมตร จุดแรกที่นำดินไปทิ้งคือเขตบางบอนจนเต็มพื้นที่แล้ว ที่เหลือ กทม.ให้นำไปทิ้งที่ซอยอยู่เย็น เขตลาดพร้าว จำนวนดินประมาณ 35,000 ลูกบาศก์เมตร ส่วนที่เหลือจะนำไปทิ้งที่กรมทหารราบที่ 11 ขณะนี้เหลือดินที่กำลังขุดอีกประมาณ 12,000 ลูกบาศก์เมตร เนื่องจากมีการเร่งรัดการก่อสร้างอุโมงค์ทางลอดให้เสร็จทันเดือน ต.ค.นี้ ผู้รับเหมาจึงเช่าที่การรถไฟแห่งประเทศไทย (รฟท.) ถนนกำแพงเพชร 6 เป็นที่พักดินชั่วคราวก่อนลำเลียงไปทิ้งตามจุดที่กำหนด,ด้านผู้รับเหมาก่อสร่างโครงการคือ บริษัทอิตาเลียนไทยฯ ของนายเปรมชัย กรรณสูต นั้น ผู้สื่อข่าวได้รับการชี้แจงจากผู้แทนว่า การร้องเรียนที่ผู้รับเหมานำดินไปขายโดยมิชอบไปที่กองบัญชาการตำรวจนครบาล (บช.น.) เกิดขึ้นครั้งแรกตั้งแต่เดือน ม.ค.2561 บช.น.สืบหาข้อมูลจนกระทั่งเดือน พ.ค.ที่ผ่านมา จึงตั้งคณะทำงานสอบสวนข้อเท็จจริง มี พ.ต.อ.ยรรยง สันติปรีชาวัฒน์ รอง ผบก.น.2 อดีต ผกก.สน.พหลโยธิน เป็นหัวหน้า เรียกบริษัทอิตาเลียนไทยฯ ไปชี้แจงข้อเท็จจริง จนครั้งสุดท้ายเมื่อราว 2 สัปดาห์ก่อนได้ผลสรุปว่า ดินดังกล่าวบริษัทว่าจ้างเอกชน 2 ราย ลำเลียงไปทิ้งตั้งแต่เริ่มโครงการ รายแรกว่าจ้างผ่านนายตำรวจยศ พ.ต.ท.นายหนึ่งสังกัด สน.พหลโยธิน รายที่ 2 ว่าจ้างผ่านนายดาบตำรวจ สน.วิภาวดี นายหนึ่ง อย่างไรก็ตาม เมื่อต้นปี 2561 มีเอกชนรายที่ 3 ติดต่อผ่านนายตำรวจระดับสูงของ สน.พหลโยธิน อีกนายหนึ่งมาขอให้บริษัทว่าจ้าง แต่บริษัทปฏิเสธจนเกิดการร้องเรียนดังกล่าว
ดินอุโมงค์รัชโยธินบานปลาย อิตาเลียนไทยฯ ผู้รับเหมาเผยจ้างเอกชนให้ขนดินไปทิ้ง 2 รายตามสัญญา ผ่านนายตำรวจ ยศ พ.ต.ท. สน.พหลโยธิน 1 ราย และผ่าน ด.ต. สน.วิภาวดี 1 ราย
ข่าวหน้า 1,ผู้รับเหมา,อุโมงค์รัชโยธิน,กองบัญชาการตำรวจนครบาล,ขุดดิน,ข่าวทั่วไป